Vikipediyada bu adlı digər şəxslər haqqında da məqalələr var; bax: Pepe.

**Kepel Laveran Lima Fereyra** vəya **Pepe** (26 fevral 1983, Maseyo[d]) — Portu və Portuqaliya millisinin müdafiəçisi. Pepe əslən braziliyalı portuqal futbolçudur.

Klub karyerası
--------------

### Maritimo

Pepe 18 yaşında bu kluba gəldi. 2001/2002 mövsümünün ikinci hissəsində Portuqaliya 3-cü liqasında oynayan B komandasında oynadı. 20 yanvar 2002-ci ildə *CSD* qarşısında karyerasının ilk matçına çıxdı və 90 dəqiqə oyunda qaldı. Qısa vaxt ərzində A komandasının diqqətini çəkdi. 12 aprel 2002-ci ildə "Boavişta" ilə oynanan matçda oyuna start heyətdə çıxaraq ilk dəfə "Maritimo" formasını geyindi. 2002/2003 mövsümündə isə A komandasının dəyilməzlərindən oldu. 29 matçda oynayan futbolçu mövsümü 16 sarı və 2 qırmızı vərəqə ilə bitirdi.9 noyabr 2002-ci ildə "Braqa" ilə oynanan və "Maritimo"nun 3-0 qalib gəldiyi matçda karyerasının ilk qolunu atdı. Mövsüm bitdikdə Pepe "Sportinq Lissabon" ilə məşqlərə çıxmağa başladı. Lakin 2 həftə sonra Pepe "Maritimo"ya qayıtdı.

### Portu

Pepe Portu'da
2004-cü ildə Pepe 1 milyon avro qarşılığında "Portuqaliya"nın ən böyük klublarından olan "Portu"ya transfer olundu. Portuqaliyalı bu klubda özünü göstərdi.2004/2005 mövsümünə 2005-ci il UEFA Superkuboku finalı ilə başlayan Pepe 90 dəqiqə oyunda qaldı, lakin "Valensiya"ya 2-1 məğlub olub 2-ci oldular.Pepe ilk mövsümündə liqada 15 oyuna çıxdı və 1 qol atdı, 1 qırmızı vərəqə gördü. 2005/2006 mövsümündə liqada 24 oyuna çıxdı və ilk dəfə liqa çempionluğu yaşadı. Həmin il Portuqaliya Kubokunu da qazandı və final görüşündə 90 dəqiqə oynadı. Pepe 2006/2007 mövsümündə liqada 25 matçda 5 qol və 4 məhsuldar ötürmə ilə yadda qaldı. Pepe "Portu"da 6 kubok qazandı.

### Real Madrid

Pepe Atletiko'ya qarşı
2007-ci ildə 30 milyon avro qarşılığında "Real Madrid" ilə 5 illik müqavilə imzaladı. Həmin mövsüm Aryen Robbendən sonra ən bahalı transfer oldu. İlk mövsümü o qədərdə yaxşı keçmədi. Pepe 2008/2009 mövsümünə yaxşı başladı. "Xetafe" ilə oynanan matçda qırmızı vərəqə gördü və 10 matç cəza aldı. Pepe bu cəzadan sonra 2009/2010 mövsümünə də yaxşı başladı. Lakin aldığı zədəyə görə liqada 10 oyuna çıxdı. 2010/2011 mövsümü Pepe üçün yaxşı keçdi.2011/2012 mövsümündə La Liqada 29 matçda oynayan Pepe 1 qol və 2 məhsuldar ötürmə ilə yadda qaldı. 2012/2013 mövsümündə isə yanvar ayına qədər heyətin əvəzolunmazlarından oldu. 2013/2014 mövsümündə "La Liqa"da 30 oyunda 4 qol atdı və 4 məhsuldar ötürmə etdi. Pepe 2014/2015 mövsümündə isə liqada 27 oyuna çıxdı 2 qol atdı və 2 məhsuldar ötürmə etdi. 2015/2016 mövsümünü 31 matçda 1 qol, 1 məhsuldar ötürmə ilə bitirdi. 2016/2017 mövsümü Pepenin bu klubda son mövsümü oldu. Mövsümü 18 oyunda 2 qol 1 məhsuldar ötürmə ilə sonlandırdı. Futbolçu bu illər ərzində 3 La Liqa (2008, 2012, 2017), 2 Kopa del Rey (2011, 2014), 2 İspaniya Superkuboku (2008-2012), 3 UEFA Çempionlar Liqası (2014, 2016, 2017), 1 UEFA Superkuboku və 2 dəfə də FİFA Klublararası Dünya Kubokunu qazandı.

### Beşiktaş

Mövsüm əvvəlində "Real Madrid" ilə müqavilə yeniləməyən Pepe "PSJ", "İnter", "Yuventus" kimi klublarla görüşdü, ancaq o, "Beşiktaş"ı seçdi.
Pepe 05.07.2017 tarixində İstanbula gəldi və həmin gün "Beşiktaş" bu transferi mətbuata bildirdi.

#### 2017-2018

30.07.2017 tarixində "Beşiktaş" yoxlama matçında İspaniyanın "Real Betis" klubu ilə qarşılaşdı. **Pepe** bu oyunda ilk dəfə "Beşiktaş" formasını geyindi. Matç 1-1 hesabı ilə bitdi.

##### Türkiyə Super Kuboku

Pepe "Beşiktaş"dakı ilk rəsmi oyununa Türkiyə Super Kubokunun finalında "Konyaspor"a qarşı çıxdı. Beşiktaş rəqibinə 1-2 hesabı ilə məğlub oldu.

##### Türkiyə Super Liqası

Pepenin "Beşiktaş"dakı ilk qolu isə gec gəlmədi. Türkiyə Super Liqasının 1. həftəsində Antalyasporla qarşılaşan Beşiktaşın ilk qolunu Pepe atdı.Beşiktaş rəqibini 2-0 hesabı ilə məğlub etdi.

Pepe Beşiktaş'da

Milli komanda karyerası
-----------------------

Pepe Portuqaliya millisinin əsas futbolçularındandır
2007-ci ildən Portuqaliya millisinin formasını geyinən Pepe 88 oyunda 5 qol atıb. 21 noyabr 2007-ci ildə Pepe Finlandiya ilə qarşılaşmada ilk dəfə Portuqaliya millisində oyuna çıxdı. Kepel Laveran Lima Ferreyra "Avro 2008"-də Portuqaliyanın heyətində özünə yer tapdı. Futbolçu bütün oyunlarda oynadı. 7 iyun 2008-ci ildə Türkiyə ilə oynanılan qrup mərhələsinin ilk görüşündə millidəki ilk qolunu vurdu. Pepe çempionatın 23 nəfərdən ibarət ən yaxşı heyətində olmaq adını qazandı. O, "2010-cu il Dünya Kuboku"nda Braziliya və İspaniya ilə qarşılaşmalarda oynadı. "Avro 2012"-də Danimarkaya qarşı keçirilən qrup mərhələsinin ikinci görüşündə qol ilə yadda qaldı. Pepe oyunun ən yaxşısı seçildi. Pepe 2014-cü il Dünya Çempionatında Portuqaliyanın keçirdiyi üç oyunun ikisində çıxış etdi. Avro 2016-da Uels matçını çıxarmaq şərti ilə bütün matçlarda oynayan Kepel Laveran Lima Ferreyra Portuqaliya ilə bu çempionatın qalibi adını qazandı. 2017 FİFA Konfederasiyalar Kubokunda 3-cü olan heyətdə özünə yer tapan Pepe, yarım-final mərhələsindəki Meksika ilə qarşılaşmada bir qol atmağı bacardı.

### Milli komandada oyunlar

| № | Tarix | Milli komanda | O | Q | MÖ |
| --- | --- | --- | --- | --- | --- |
| 1. | 2007 | Portuqaliya Portuqaliya | 1 | - | - |
| 2008 | 11 | 1 | - |
| 2009 | 11 | 1 | - |
| 2010 | 6 | - | 1 |
| 2011 | 7 | - | - |
| 2012 | 12 | 1 | - |
| 2013 | 8 | - | 1 |
| 2014 | 8 | - | - |
| 2015 | 3 | - | - |
| 2016 | 13 | 1 | - |
| 2017 | 7 | 1 | - |
| Milli komanda | 88 | 5 | 2 |
| Cəmi | 88 | 5 | 2 |

### Milli komandada qollar

| № | Tarix | Məkan | Rəqib | Hesab | Nəticə | Turnir |
| --- | --- | --- | --- | --- | --- | --- |
| 1. | 7 iyun 2008 | Cenevrə stadionu, Cenevrə, İsveçrə | Türkiyə Türkiyə | **1**–0 | 2–0 | UEFA Avropa Çempionatı 2008 |
| 2. | 9 sentyabr 2009 | Puşkaş stadionu, Budapeşt, Macarıstan | Macarıstan Macarıstan | **1**–0 | 1–0 | 2010 FİFA Dünya Kubokunun Avropa seçmə mərhələsi |
| 3. | 13 iyun 2012 | Lvov stadionu, Lvov, Ukraniya | Danimarka Danimarka | **1**–0 | 3–2 | Avro 2012 |
| 4. | 1 sentyabr 2016 | Bessa stadionu, Portu, Portuqalya | Cəbəllüttariq Cəbəllütariq | **5**–0 | 5–0 | Yoldaşlıq görüşü |
| 5. | 2 iyul 2017 | Otkrıtıy stadionu Moskva, Rusiya | Meksika Meksika | **1**–1 | 1–1 | 2017 FİFA Konfederasiyalar Kuboku |
|

Uğurları
--------

**Klub**

**Portuqaliya (1 kubok)**

* **Avropa Çempionatı (1)** : 2016
* **Avropa Çempionatı 3-cü** : 2012
* **FİFA Konfederasiyalar Kuboku 3-cü** : 2017

**Portu** **(6 kubok)**

* **Premyer Liqa (2)** :2006, 2007
* **Taça de Portuqal (1)** : 2006
* **Supertaça (2)** : 2004, 2006
* **FİFA Klublararası Dünya Kuboku (1)** : 2004

**Real Madrid** **(13 kubok)**

* **La Liqa (3)** : 2008, 2012, 2017
* **Kopa del Rey (2)** : 2011, 2014
* **İspaniya Superkuboku (2)** : 2008, 2012
* **UEFA Çempionlar Liqası (3)**: 2014, 2016, 2017
* **UEFA Superkuboku (1)**: 2014
* **FİFA Klublararası Dünya Kuboku (2)**: 2014,2016

**Şəxsi**

* **Avropa Çempionatının ən yaxşı heyəti (3)**: 2008, 2012, 2016
* **UEFA Çempionlar Liqası’nın ən yaxşı heyəti (1)**: 2014
* **ESM Avropada ilin ən yaxşı heyəti (1)**: 2014
* **CNID İlin futbolçusu (1)**:2014
* **Portuqaliya millisinin ən çox oynayan 10.futbolçusu** (86 dəfə)

İstinadlar
----------

Xarici keçidlər
---------------


Vikianbarda Pepe ilə əlaqəli mediafayllar var.

* Real Madrid rəsmi profili
* Pepe thefinalball.com saytında Vikidatada redaktə et
* Pepe profile at ForaDeJogo Vikidatada redaktə et
* BDFutbol profili
* Pepe National-Football-Teams.com'da
* *FIFA* saytında statistika (ing.)
* Goal.com profili Arxivləşdirilib 2009-03-09 at the Wayback Machine

| ⛭Beşiktaş PFK  – cari heyət |
| --- |
| 
* 1 Karius
* 3 Adriano
* 5 Pepe
* 6 Medel
* 7 Kuarejma
* 8 Babel
* 9 Neqredo
* 10 O. Özyakup
* 11 M. Pektemek
* 12 Roko
* 13 Hatçinson
* 14 Fatih
* 15 Orkan
* 17 Lens
* 18 T. Arslan
* 19 Güven
* 20 N. Uysal
* 24 Vida
* 26 Dorukhan
* 28 Umut
* 29 T. Zəngin (k)
* 30 Ersin
* 37 Mertcan
* 41 Alpay
* 55 G. Töre
* 77 Gökhan
* 88 Caner
* 95 Larin
* 97 Utku
* 99 Vaqner Lav
* Baş məşqçi: Şenol Güneş

 |

| ⛭Portuqaliya heyəti  –  UEFA Avropa Kuboku 2016 çempion (1-ci dəfə) |
| --- |
| 
* 1 Patrisio
* 2 B. Alves
* 3 Pepe
* 4 Fonte
* 5 Gerreyro
* 6 Karvalyo
* 7 K. Ronaldo (k)
* 8 Moutinyo
* 9 Eder
* 10 J. Mario
* 11 Vieirinya
* 12 Lopes
* 13 Danilo
* 14 Villiam
* 15 Qomes
* 16 Sançes
* 17 Nani
* 18 Rafa
* 19 Eliseu
* 20 Kuarejma
* 21 Sedrik
* 22 Eduardo
* 23 Adrien
* Baş məşqçi: Santos

 | Portuqaliya |


1. ↑  Pepe // Transfermarkt (çd.). 2000.
2. ↑  Képler Laveran Lima Ferreira // As (isp.). Madrid: Grupo Prisa, 1967.